
TALE  AF  PRÆS.  ANTHON  H.  LUND. 

Holdt  i  Tabernaklet,  Salt  Lake  City,  21.  Dec.  1919. 

Det  er  mig  en  Glæde  at  have  denne  Lejlighed  til  at  være  til 
Stede  hos  Eder,  mine  Brodre  og  Søstre,  i  denne  Konference. 
Det  var  Præs.  Grants  Ønske  at  rejse  til  Havajai  Løbet  af  Som- 
meren, da  Templet  der  var  færdigt  til  Indvielse,  men  det  var 
ikke  muligt  at  faa  Billetter  fra  San  Francisco  til  Honolulu. 

Vi  prøvede  at  faa  reserverede  Pladser  fra  Maaned  til  Maaned, 
men  det  blev  os  fortalt,  at  der  var  mange  Folk  paa  Ventelisten, 
idet  en  stor  Del  af  dem  havde  forudbestilt  Billetterne  til  Jule- 
rejserne. 

I  Stedet  for  at  tage  til  Honolulu  sidste  Sommer,  besluttede  vi 
at  vente  til  efter  Oktober  Konferencen,  men  ikke  en  Gang  i  Løbet 
af  Oktober  Maaned  var  vi  i  Stand  til  at  faa  god  Rejseplads. 

Endelig,  da  Regeringen  gav  nogle  af  de  Skibe  fri,  der  forhen 
blev  benyttet  som  Passagerskibe  paa  denne  Tur,  sikrede  vi  os 
Plads  for  6  Personer.  Præs.  Grant  inviterede  Rudger  Clauson, 
Biskop  Nibley,  Stephen  L.  Richards,  Arthur  Winter  og  mig  selv 
til  at  rejse  med  ham  over  og  indvie  Templet  i  Havaja. 

Vi  havde  et  fint  Vejr  paa  Rejsen,  og  det  var  en  dejlig  Tur  til 
San  Francisco  og  derfra  til  Honolulu.  Vi  fandt,  at  Stillehavet 
svarede  til  sit  Navn.  Da  vi  ankom  til  Honolulu,  blev  vi  modtaget 
af  mange  af  de  Hellige,  der  gav  os  deres  hjerteligste  Velkomst- 
hilsen, og  de  beærede  os  med  Velkomstsange  og  dekorerede  os 
med  Kranse,  samt  udviste  deres  Glæde  over  at  møde  Præsi- 
denten for  Kirken  og  hans  Selskab. 

Det  traf  sig,  at  Præs.  Grant  havde  Fødselsdag  Dagen  efter, 

vi  landede,  og  de  Hellige  i  Honolulu  forberedte  en  stor  Fest,  til 
hvilken  de  inviterede  Brødrene  og  de  Hellige.  Bordene  var  over- 
fyldte med  alle  gode  Fødevarer  og  mange  Delikatesser.  Under 
Maaltidet  blev  der  afsunget  nogle  smukke  Sange,  akkompagne- 
ret med  Musik,  og  man  gjorde  Festligheden  saa  højtidelig  som 
muligt.  Vi  overværede  ogsaa  et  stort  Mode  i  Tabernaklet,  og 
mange  kraftige  Vidnesbyrd  blev  baaret,  og  de  Hellige  glædede 
sig  over  at  være  til  Stede. 

Om  Lørdagen  rejste  vi  til  Laie,  hvor  vi  mødte  den  tidligere 
Missionspræsident,  Br.  Woolley,  som  gjorde  vort  Ophold  saa 
hyggeligt  som  muligt,  og  vi  ønskede  alle  snarest  at  bese  Temp- 
let. Vi  fandt,  at  det  var  en  enestaaende  og  smuk  Bygning  med 
smukke  Omgivelser.  Det  var  i  Sandhed  en  henrivende  Plads, 
som  de  Hellige  kunde  være  bekendt  at  give  til  Herren  som  en 
Helligdom. 

Paa  Taksigelsesdagen  mødte  vi  i  Templet,  hvor  vi  foretog 
Indvielseshøjtideligheden,  dog  var  Templet  ikke  stort  nok  til  at 
kunne  rumme  alle,  der  ønskede  at  overvære  Indvielsen,  og  der- 
for blev  der  udstedt  Billetter  hver  Dag,  der  tilstedede  Søskende 
Adgang,  hvorpaa  der  stod  skrevet,  hvilket  Møde  Indehaveren 
kunde  overvære,  saa  at  alle  kunde  faa  Lejlighed  til  at  høre  Ind- 
vielsesbønnen,  Talernes  Vidnesbyrd  og  tage  Del  i  Indvielses- 
højtideligheden.  Ved  denne  Fremgangsmaade  var  der  ikke  een, 
der  ikke  kunde  komme  ind  i  Templet,  men  alle  havde  Lejlighed 
til  at  overvære  Indvielseshøjtidelighederne.  Imedens  Møderne  i 
Templet  blev  afholdt,  havde  Havaja  Missionen  Konference- 
møder, der  blev  afholdt  i  Tabernaklet,  og  som  blev  udført  som 
sædvanligt. 

Det  var  en  Glæde  at  overvære  Indvielseshøjtidelighederne  paa 
Taksigelsesdagen,  og  det  er  en  Tildragelse,  der  længe  vil  blive 
erindret  af  alle  de  Tilstedeværende,  Guds  Aand  var  der,  og  Bøn- 
nen blev  lyttet  til  med  den  største  Opmærksomhed,  alle  følte, 
at  den  var  inspireret,  og  den  blev  besvaret  med  et  hjerteligt 
Amen. 

Vi  var  forvisset  om,  at  Herren  hørte  os,  og  at  han  anerkendte 
sit  Hus,  der  var  indviet  til  hans  Tjeneste,  thi  gennem  Indvielses- 
dagen var  Huset  fyldt  med  en  højtidelig  Aand.  Der  var  et  Sang- 
kor, bestaaende  af  12  Medlemmer,  6  fra  Honolulu  og  6  fra  Laie. 
Vi  kunde  have  fyldt  Huset  med  Sangere  alene,  men  dertil  havde 
vi  ikke  Plads,  derfor  ønskede  vi  det  lille  Kor,  og  de  sang  San- 
gene med  en  Følelse,  saa  det  var  en  Glæde  at  høre  derpaa. 
Havajaneserne  er  bekendt  for  deres  smukke  Sang  og  Musik,  og 
vi  maa  sandelig  tilstaa,  at  vi  hørte  nogle  inspirerende  Sange  af 
de  indfødte  Hellige  af  denne  Mission.  Alle  deres  Ansigter  straa- 
lede  af  Glæde,  naar  man  saa  paa  dem;  det  var  dem  en  Glæde  at 
tænke  paa,  at  de  havde  et  Tempel  rejst  i  deres  Midte,  de  havde 
længtes  efter  en  saadan  Lejlighed. 

Hvem  der  hidtil  havde  ønsket  at  tage  Del  i  Tempelarbejdet 

og  modtage  Velsignelser  gennem  Templet,  maatte  rejse  til  Salt 
Lake  Tempel.  Det  var  en  lang  Rejse,  som  ikke  en  eneste  af  de 
fattige  Hellige  var  i  Stand  til  at  gøre,  men  nu  har  de  et  Tem- 
pel i  deres  Midte,  og  de  vil  fryde  sig  ved  at  udføre  Ordinancerne 
derinde. 

Den  følgende  Tirsdag  efter  Indvielsen  var  Templet  aabent, 
og  et  Antal  blev  døbt  for  deres  afdøde.  Der  var  nogle  Brødre, 
der  kunde  tale  havanesisk,  og  som  forklarede  enhver  Ting  til 
dem,  der  ikke  kunde  det  engelske,  saa  at  enhver  kunde  forstaa 
den  fulde  Mening  af  de  givne  Instruktioner. 

Om  Onsdagen  var  Templet  aabnet  for  Begavelser  og  alle  de 
Ordinancer,  som  Templet  var  opført  for. 

Da  Præs.  Joseph  F.  Smith  var  15  Aar  gammel,  blev  han  sendt 
til  denne  Mission,  hvor  han  arbejdede  blandt  Folket  og  bragte 
mange  ind  i  Kirken.  Imellem  de  omvendte  var  der  en  Søster,  en 
indfødt  Kvinde,  som  nu  er  over  90  Aar  gammel.  Hun  mindedes 
med  Glæde  denne  unge  Mands  selvopofrende  Arbejde,  og  hun 
saa  ham  paa  hans  anden  Mission  til  dette  Land  og  var  som  en 
Moder  for  ham. 

Da  Præs.  Smith  var  her  den  sidste  Gang,  og  han  saa  hende 
komme  ind  i  Forsamlingshuset,  gik  han  ned  fra  Forhøjningen 
og  kyssede  hende.  Han  erindrede,  hvilken  Sol  hun  havde  været 
for  ham,  da  han  var  en  ung  Mand  og  behøvede  Hjælp. 

Præs.  Grant  udtrykte  sig  adskillige  Gange,  at  det  var  hans 
Hjertes  Ønske,  at  Præs.  Joseph  F.  Smith  kunde  have  været  til 
Stede  ved  denne  Lejlighed.  Han  vidste,  hvorledes  Præs.  Joseph 
F.  Smith  elskede  de  Hellige  der,  og  hvorledes  de  Hellige  af 
denne  Mission  elskede  ham,  og  Præs.  Grant  mener,  at  det  vilde 
have  været  en  Krone  paa  Præs.  Smiths  Livsværk,  om  han  kunde 
have  været  til  Stede  og  taget  Del  i  Indvielseshøj tideligheden, 
men  dette  blev  ham  ikke  tilladt,  idet  Herren  fandt  det  Visdom 
at  kalde  ham  hjem,  men  de  Hellige  vil  altid  erindre  ham. 

Hans  Arbejde  paa  Havaja  Øerne  vil  altid  staa  som  et  Monu- 
ment til  hans  Minde.  Den  gamle  Søster  kom  til  Templets  Ind- 
vielse, og  hun  ønskede  at  gaa  igennem  Templet  og  modtage  sine 
Velsignelser,  hvilket  blev  hende  tilladt,  og  hun  følte  i  Sandhed, 
at  hun  var  i  Herrens  Hus.  Vi  var  glade  ved  at  gøre  dette  for 
hende,  idet  vi  kendte  hendes  Trofasthed  og  alt  det  gode,  hun 
havde  gjort  i  tidligere  Dage. 

Jeg  er  glad  ved,  at  Templet  er  i  saa  gode  Hænder,  som  det 
er.  Br.  Waddoups,  som  havde  Bestyrelsen  af  Josepa  Kolonien, 
medens  Havajaneserne  levede  i  Rush  Valley,  førend  de  vendte 
hjem,  og  som  havde  gjort  sig  afholdt  af  dem,  var  udset  til 
Præsident  for  Templet,  og  han  blev  beskikket  af  Præs.  Grant. 
Han  er  en  Mand,  som  de  Hellige  elsker,  og  han  vil  gøre  det  saa 
behageligt,  som  han  kan,  for  dem,  der  udfører  Tempelarbejdet. 

Br.  Duncan  Mc.  Aliister,  der  er  Chef  Bogholder,  er  bekendt 
med   Tempelarbejdet,  og  han  har  været  beskæftiget  med  det, 

siden  Templet  i  Salt  Lake  City  blev  aabnet.  Han  har  et  godt 
Helbred,  og  han  sender  Hilsener  til  sine  mange  Bekendte  her- 
hjemme. Søster  Sarah  Gannon  var  med  os  og  hjalp  os  i  Temp- 
let om  Onsdagen.  Hun  er  vel  bekendt  med  Arbejdet  i  vort  Tem- 
pel, og  jeg  bad  hende  derfor  om  at  gøre  mig  den  Tjeneste  at 
rejse  over  og  hjælpe  Søstrene  og  gore  dem  bekendt  med  Ar- 
bejdet. 

Templet  staar  paa  en  meget  smuk  Plads  paa  en  Bjergside, 
hvorfra  man  kan  se  over  hele  Landskabet.  Bag  Templet  er  der 
grønklædte  Bjerge,  og  foran  er  Landet  mellem  Templet  og  Ha- 
vet. Paa  Vejene  fra  Kyst  til  Kyst  kan  man  høre  Lyden  af  Bræn- 
dingen, endskønt  Lyden  ikke  er  tilstrækkelig  til  at  forstyrre 
een,  men  naar  man  gaar  til  Udkanten,  er  det  en  Fornøjelse  at 
høre  Lyden. 

Nedenfor  Templet  ligger  den  smukke  Villaby  Laie,  og  de  nær- 
meste Bygninger  er  Kirkeskolen  og  Tabernaklet,  der  er  omgivet 
af  grønne  Træer  og  Buske,  og  det  er  en  meget  smuk  Plet.  Der 
er  flere  Damme,  hvor  Vandet  løber  fra  den  ene  til  den  anden, 
fra  den  øverste  til  den  nederste,  og  de  løber  lige  fra  Pladsen 
foran  Templet  ned  til  Gaden.  Elektriske  Lamper  oplyser  Fod- 
stien paa  hver  Side  af  Dammene  om  Aftenen,  og  det  er  et  meget 
smukt  Syn.  Det  bedste  af  alt  er  dog  det  Faktum,  at  de  Hellige 
nu  har  en  Bygning,  hvor  de  kan  udføre  Ordinancer  for  levende 
og  døde. 

De  har  ikke  længe  skrevet  genealogiske  Optegnelser,  men 
det  er  forunderligt,  at  Havajaneserne  kender  Navnene  paa  deres 
Forfædre.  Nogle  af  dem  kan  gaa  mange  Generationer  tilbage  og 
huske  Navnene,  og  disse  Navne  er  ikke  saa  let  at  huske  som 
kristelige  Navne.  De  er  længe  om,  og  jeg  tænker,  at  det  er 
meget  svært  for  dem  at  lære  Navnene,  men  de  husker  dem,  og 
deres  Hjerter  er  i  Sandhed  vendt  til  deres  Fædres,  og  jeg  er  ikke 
i  Tvivl  om,  at  deres  Fædres  Hjerter  er  vendt  til  deres  Børn,  til 
deres  Efterkommere,  idet  de  venter  paa  det  Arbejde,  de  kan  gøre 
for  dem. 

Vi  glædede  os  over  at  overvære  Arbejdet  i  Templet  hver  Dag, 
ligeledes  ved  Templets  Aabning,  og  vi  følte,  at  Herren  var  med 
os,  og  der  var  intet,  der  forstyrrede  Fremgangsmaaden,  men  en- 
hver Ting  gik  som  et  Urværk. 

Efter  at  Templet  var  indviet,  og  Arbejdet  var  begyndt  i  Temp- 
let, aflagde  nogle  af  vort  Selskab  Besøg  i  Hihlb,  hvor  man  mødte 
de  Hellige,  der  var  meget  glade  ved  at  have  Besøg  af  Brødrene; 
cle  glædede  sig  i  høj  Grad  over  de  Vidnesbyrd,  der  var  baaret. 
Fra  Hildo  gik  vi  hen  og  besaa  den  store  Vulkan  Kilaeua,  der 
stadig  er  i  Udbrud,  og  det  var  et  storslaaet  Syn  at  se  denne  Sø 
af  Ild,  Stene  og  smeltet  Masse  i  Oprør  og  høre  Eksplosionerne  I 
af  Lavaen,  idet  den  blev  sendt  mange  Fod  til  Vejrsf  det  var  et  ^ 
Syn,  man  længe  kunde  betragte  uden  at  blive  træt.  Paa  Uger  i 
Forvejen  havde  Lavaen  rejst  sig  til  Krateret  og  flød  ned  over 

Vulkanens  Sider,  men  i  Lobet  af  kort  Tid  faldt  det  400  Fod,  den 
samme  Højde,  hvori  den  var,  da  vi  saa  den.  Det  var  et  prægtigt 
Syn,  et  af  Naturens  herlige  Panoramaer,  og  alle,  der  gik  derop, 
folte  sig  tilfredse;  det  var  Anstrengelsen  værd. 

De  Hellige  paa  Havajas  storste  0  følte  ligesom  dem  i  Hono- 
lulu, og  Missionærerne  rapporterer,  at  hvor  som  helst  de  gaar, 
er  de  Hellige  trofaste  i  Evangeliet,  og  det  er  en  Glæde  at  høre 
de  Vidnesbyrd,  disse  Søskende  bærer.  Missionærerne,  eders 
Sønner,  og  ligeledes  eders  Døtre,  udfører  et  udmærket  Arbejde, 
de  elsker  Folkene,  og  Folkene  elsker  dem.  Hvor  som  helst  vi  gik, 
hørte  vi  Ordet  »Aloha«,  hvilket  de  bruger  som  en  Hilsen,  hvilket 
betyder,  at  de  holder  af  een,  og  naar  de  ønsker  at  udtrykke  sig 
lidt  mere,  siger  de  »Aloha  Nui«,  hvilket  betyder,  at  de  holder 
meget  af  een.  Hvor  som  helst  vi  gik  omkring,  mødte  vi  disse 
Hilsener,  og  vi  folte,  at  de  udtrykte  deres  Hjertes  Følelser.  Jeg 
skal  ikke  optage  mere  af  eders  Tid,  Herren  velsigne  eder  alle. 
Jeg  er  saa  taknemmelig,  at  endnu  et  Tempel  er  indviet  til  Her- 
ren, og  at  det  gode  Arbejde  gaar  fremad  med  Hastighed,  og  at 
det  ligger  Folket  saa  meget  paa  Hjertet.  Jeg  glæder  mig  over,  at 
det  nye  Tempel  er  vel  besøgt  af  de  Hellige,  og  jeg  er  glad  ved, 
at  jeg  har  haft  Lejlighed  til  at  rejse  til  disse  Øer  og  blive  be- 
kendt med  Folketlfor  at  have  set  det  meste  af  disse  Øer,  samt 
for  at  have  set,  hvorledes  Folket  var  bosat,  og  hvad  de  behovede. 
Gud  velsigne  eder  alle.  Amen. 


MENNESKET, 
betragtet  som  et  fysisk  og  aandeligt  Væsen. 

(Fra  Dr.  G.  Hartwigs  svenske  Udgave  af  »Gud  i  Naturen.«) 

Pragtfuldt  glinser  Stjernehæren  paa  den  natlige  Himmelhvæl- 
ving, og  mærkværdig  er  den  paa  Lys  og  Varme  bydende  Sol, 
ligesom  Oceanet  med  sin  Ebbe  og  Flod,  den  uendelige  Mang- 
foldighed af  Vækster,  hvormed  Jorden  smykker  sig,  og  af  Dyr, 
som  paa  dens  udstrakte  Flade  fryder  sig  ved  Livets  gode  Gaver 
—  men  endnu  mere  mærkværdigt  er  dog  Mennesket.  Thi  uden 
at  kende  sin  egen  Storhed,  drage  Himmellegemerne  sine  lysende 
Baner  gennem  det  umaadelige  Verdensalt,  Solen  ved  ikke,  at 
utallige  Tilværelser  uden  den  ville  synke  i  Nat  og  Død.  Oceanet 
har  ikke  noget  Begreb  om  sin  vilde  majestætiske  Herlighed, 
Blomsten  dufter  uden  at  ane  sin  egen  Vellugt,  og  Dyret  kender 
kun  Øjeblikket  for  dets  Lidelser  og  Glæder,  —  men  Menneskets 
Blik  gennemtrænger  alle  Rum  og  Tider,  dets  Tanker  omfatter 
hele  Verden  og  opstiger  til  den  Højestes  Trone,  hvorfra  alle  disse 
Undere  udgaar. 

Men  ikke  nok  med,  at  Mennesket  opfatter  hele  den  uendelige 

Yderverden  i  alle  dens  krydsende  Baner  og  Omvekslinger;  det 
trænger  ogsaa  ind  til  sin  egen  Sjæls  Hemmeligheder  med  en  ly- 
sende Fakkel,  lytter  til  alle  Sjælens  Bevægelser  og  bærer  i  sig 
den  Dommer,  som  dommer  over  alle  dets  Handlinger  og  Fø- 
lelser. 

Et  vidunderligt  udviklet  Organ  —  Hjernen  —  er  Sædet  for 
disse  forbavsende  Evner,  Forbindelsesledet  imellem  Legeme  og 
Sjæl,  imellem  den  materielle,  den  ydre  og  den  indre  Verden. 
Her  troner  Villien,  hvis  Befalinger  med  elektrisk  Hurtighed 
gennemflyver  hele  vort  Legeme  eller  med  urokkelig  Bestemthed 
kontrollerer  vore  Tilbøjeligheder;  Hukommelsen,  som  fremstil- 
ler Minder  fra  længst  forsvundne  Dage  for  vor  Tanke;  Fanta- 
sien, som  forskønner  vor  Tilværelse  med  sine  evig  vekslende 
Billeder;  Forstanden,  som  forskende  trænger  sig  ind  i  Fæno- 
menernes inderste  Natur  og  forbinder  Virkning  med  Aarsag,  og 
endelig  Foleisen  med  dens  tusinde  Lidenskaber  og  Sindsbevæ- 
gelser. 

Hvor  lille  er  ikke  Hjernen,  —  og  hvor  stort  er  ikke  Omraadet 
for  dens  Virksomhed!  Af  hvor  mange  Tanker,  Forestillinger  og 
Følelser  gennemkrydses  den  ikke  blot  i  Løbet  af  en  eneste  Dag. 
Ligesom  over  Oceanets  Skod,  Solskin  og  Skygge,  Storm  og  Vind- 
stille evigt  skifter,  idet  den  spejlblanke  Flade  udbreder  sig, 
og  den  ene  Bolge  hæver  sig  over  den  anden  —  saa  veksler  det 
ogsaa  uden  Ro  og  Rast  indenfor  dette  aldrig  hvilende  Organ,  i 
hvilket  guddommelige  Kræfter  og  det  reneste  Stræb  efter  Lys  og 
Sandhed  er  indbefattet  i  en  evig  Strid  med  de  forfærdeligste 
Lidelser  og  de  usleste  Begær. 

I  Hjernen  udklækkes  de  afskyeligste  Forbrydelser  og  de 
forskrækkeligste  Misgerninger,  her  spinder  Morderen  sine  Pla- 
ner, hvorledes  han  skal  tildele  det  døende  Dolkestik,  uden  at 
Ugerningen  vil  falde  tilbage  paa  ham  selv;  her  overlægger  Bag- 
taleren, hvorledes  han  sikrest  vil  kunne  tilintetgøre  sit  Offer; 
men  her  er  ogsaa  som  en  Newtons  rene  Sjæl  overvejer  de  Love, 
hvilke  ordner  Himmellegemernes  Kredsløb,  som  en  Shakespea- 
res Geni  udbreder  sine  forunderlige  Vinger,  for  paa  Scenen  at 
fremstille  for  os  Billeder  af  hele  Menneskeheden,  som  Stephan- 
son,  den  store  Omstyrter,  udtænker  det  brusende  Lokomotiv, 
hvilket  ubarmhjertigt  vil  forjage  Middelalderens  sidste  spøgende 
Fantomer  fra  deres  inderste  Lønkamre,  som  en  Sokrates  svin- 
ger sig  op  til  den  højeste  Dyd,  som  med  et  Ord  Menneskehedens 
Konger  smede  Vaaben  for  at  gaa  i  Spidsen  for  sine  Medmenne- 
sker paa  Retfærdighedens  og  Sandhedens  forædlende  Vej. 

Hvem  kan  vel  skildre  den  Lyksalighed,  som  har  sit  Sæde  i 
den  lille  menneskelige  Hjerne;  men  hvem  kender  ogsaa  den 
navnløse  Elendighed,  den  tilintetgørende  Fortvivlelse,  den  na- 
gende Anger  og  den  dybsindige  Smerte,  som  der  tager  sit  Sæde, 
formørker  Solens  Lys  og  med  natlig  Sky  bedækker  Naturens 
blomstrende  Ansigt. 

Et  Organ,  der  er  saa  mærkværdig  udrustet  til  at  omfatte  alt 
fra  det  hojeste  til  det  laveste,  Himlen  og  Helvede,  kan  nok  for- 
tjene Navn  af  en  Verden  i  det  smaa  —  men  ligesom  de  kost- 
bareste Kar  i  Reglen  er  de  skrøbeligste,  saaledes  er  ogsaa  en 
Ubetydelighed  i  Stand  til  at  odelægge  dette  Skabelsens  Mester- 
værk. 

Midt  under  sine  mest  ærgerrige  Planer,  sin  Fantasis  højeste 
Flugt,  sine  dybeste  Spekulationer  og  sin  Veltalenheds  mest  bru- 
sende Strømme,  træffes  Statsmanden,  Digteren,  Filosofen  eller 
Taleren  af  et  Slagtilfælde  —  og  forsvunden  er  nu  denne  vidt- 
omfattende  Politik,  denne  glødende  Indbildningskraft,  denne 
erfaringsrige  Visdom  og  denne  Ordets  fortryllende  Magt,  som 
gjorde  sine  højt  begavede  Ejere  til  Genstand  for  almen  Beun- 
dring; thi  om  end  Døden  ikke  øjeblikkelig  vil  fordre  sit  Offer, 
bliver  dog  de  aandelige  Evner  svækkede,  og  den  misundelses- 
værdige tilbringer  nu  sit  Liv  kun  som  en  Genstand  for  Med- 
lidenhed. Ved  Siden  af  Menneskets  Storhed  viser  ogsaa  dets 
Svaghed  sig  i  det  klareste  Lys,  og  dersom  dets  umaadelige 
Overlegenhed  over  Dyret  og  dets  ophøjede  Stilling  som  Herre 
over  den  synlige  Skabning  skulde  forlede  det  til  Hovmod,  vil  det 
atter  lære  Ydmyghed,  naar  det  betænker,  hvor  hurtigt  et  Stød, 
en  Rystelse  eller  Sprængningen  af  et  lille  Blodkar  kan  styrte  det 
ned  fra  Højdepunktet  af  dets  aandelige  Liv. 

Vi  ved  med  fuld  Bestemthed,  at  Hjernen  er  det  legemlige  Or- 
gan for  vore  aandelige  Evner,  —  men  den  indre  Mekanisme  af 
dette  vidunderlige  Værksted  er  os  ganske  ubekendt.  Vi  vide,  at 
fra  Fiskene  og  Krybdyrene  igennem  den  lange  Række  af  Fugle 
og  Pattedyr  op  til  Mennesket  se  vi  Hjernen  tiltage  i  Masse,  Vin- 
dinger og  anatomisk  forskellige  Dele,  samtidig  med  at  Aands- 
evnerne  vokser,  —  dog  naar  vi  sammenligner  Orang-Utangens 
Hjerne  med  Menneskets  eller  Menneskenes  Hjerne  indbyrdes, 
finder  vi  ingen  materielle  Oplysninger,  der  kan  tjene  til  at  for- 
klare os  Aarsagerne  til  den  umaadelige  intellektuelle  Forskel, 
der  findes  imellem  disse  saa  forskelligt  begavede  Væsener,  og 
endnu  er  det  ikke  lykkedes  nogen  Forsker  at  anspore  Villien, 
Fantasien,  Forstanden  eller  Sindets  Beskaffenhed  i  deres  in- 
derste Kamre  eller  at  udgrunde  den  inderste  Bygning  af  vor 
Sjæls  Tempel. 

Dissektionskniven  viser  os  ingen  paafaldende  Forskel  imellem 
den  store  Tænkers  og  Hverdagsmenneskets  Hjerne,  Kemikeren 
skelner  de  samme  Bestanddele  hos  begge,  og  under  Mikrosko- 
pet viser  der  sig  kun  hos  begge  en  sand  Labyrint  af  fine  Traade 
eller  Ror  og  Smaaceller.  Saa  sikkert  bevarer  Hjernen  sine  Hem- 
meligheder, at  Mennesket  maaske  snarere  vil  udgrunde  Univer- 
sets Bygning  end  Sammensætningen  af  det  gaadefulde  Organ  fol- 
dets Tænkning. 

Hjernen  ,der  omsluttes  af  Hjernekassen  og  indenfor  denne 
omgives  af  Senhinden  og  flere  finere  Hinder,  modtager  Indtryk- 

kene  fra  Yderverdenen  igennem  Nervernes  beundrigsværdige 
Telegrafsystem,  hvis  fine  Traade  forgrener  sig  igennem  hele  Le- 
gemet og  dels  som  trofaste  Meddelere  bringer  Underretning  om, 
hvad  der  foregaar  udenfor,  og  dels  som  punktlige  Tjenere  fuld- 
byrder de  fra  Hjernen  udgaaede  Befalinger.  De  Nerver,  som  le- 
der ydre  Indtryk  til  Hjernen,  kaldes  Sansenerver,  og  af  disse  be- 
hersker Synsnerven  det  videste  Omraade. 

Hvor  fin,  hvor  fuldendt  er  ikke  Øjets  Bygning,  Næthinden  er 
et  sandt  Tryllespejl,  paa  hvis  lille  Flade  et  milevidt  Landskab 
kan  afmale  sig  med  dets  utallige  Enkeltheder.  Igennem  det 
stærkt  formindskede  Billede  tilegner  vor  Aand  sig  et  tydeligt 
Indtryk  af  den  store  Virksomhed  og  træder  paa  en  vis  Maade 
ud  i  den  vide  Natur,  hvis  Skønhed  opfylder  den  med  Beundring. 
Hvor  utrætteligt  er  ikke  det  sunde  Øje.  I  hele  Timer  kan  det  ene 
Billede  efter  det  andet  glide  forbi  det,  uden  at  det  taber  sin 
skarpe  Opfattelsesevne  eller  sikre  Blik. 

Hørenerverne  er  udrustet  paa  en  anden,  men  ikke  mindre 
mærkelig  Maade  end  Synsnerverne.  De  trænger  paa  hver  Side 
ind  i  en  Hulhed  af  Hovedskallen,  der  danner  et  haardt  og  fast 
Gemme  for  et  beundringsværdigt  Apparat,  som  af  enhver  Sving- 
ning i  Luften  sættes  i  en  tilsvarende  Bevægelse. 

Ligesom  Synsevnen  i  sin  Udbredelse  paa  Næthinden  fremby- 
der os  et  Tryllespejl,  i  hvilket  Naturen  afmaler  sig  i  hele  sin 
Farveglans,  saaledes  aabner  Høreevnen  os  Tonernes  Rige.  Hø- 
relsen er  en  Hovedbetingelse  for  vort  naturlige  Meddelelsesmid- 
del, Talen,  og  maa  derfor  betragtes  som  vor  vigtigste  Sans.  Det 
er  ogsaa  den,  vi  har  at  takke  for,  at  de  bølgende  Luftsvingnin- 
ger, der  opstaar  ved  Sang  eller  ved  et  Orkesters  Instrumenter, 
fremkalder  en  Fylde  af  harmoniske  Indtryk  hos  os  og  uvilkaar- 
ligt  stemmer  os  snart  til  Glæde  eller  Vemod  og  snart  til  Andagt 
eller  krigersk  Begejstring.  Ogsaa  her  maa  vi  med  Forbavselse 
beundre  dette  Organs  Fuldkommenhed,  hvilket  har  Evner  til  at 
give  saadanne  Indtryk  og  i  evig  Ungdomsfriskhed  overlade  en 
Beethovens  eller  Mozarts  Skabelse  til  den  senere  Efterverden, 
ligesom  om  de  umiddelbart  var  udgaaet  fra  den  store  Mesters 
Geni. 

Lugtesansen  har  sit  Sæde  i  Næsen,  hvis  Form  og  Fasthed  be- 
tinges af  Næsebenet  og  Næsebrusken.  Ved  Lugten  kan  der  blot 
iagttages  Legemer,  som  er  i  Stand  til  at  antage  Luftform.  Det  er 
forbavsende,  hvor  overordentlig  smaa  Masser  der  kan  skelnes 
ved  denne  Sans.  Bringer  man  et  lille  Gran  Moskus  ind  i  et  Væ- 
relse, lugter  man  det  snart  i  hele  Huset,  uden  at  man  paa  den 
fineste  Vægt  er  i  Stand  til  at  paavise,  at  en  nok  saa  lille  Del 
deraf  har  forflyttet  sig.  Det  er  ogsaa  bekendt,  at  vi  kan  lugte 
Røgen  fra  et  Baal  eller  fra  en  Hytte  i  hele  Miles  Afstand.  Næsen 
er  kort  sagt  en  meget  vigtig  Sans,  da  den  underretter  os  om  Til- 
stedeværelsen af  mange  Ting,  som  det  vilde  være  os  aldeles 
umuligt  at  opdage  paa  nogen  anden  Maade. 

Smagen  har  navnlig  sit  Sæde  i  Tungen,  hvis  Hovedmasse  be- 
staar  af  meget  bevægelige  Muskler  og  tjener  til  at  vende  Føden 
med  i  Munden,  til  at  synke  med  og  til  at  frembringe  flere  af  Ta- 
lens Lyde  ved  at  forandre  Mundhulens  Form.  Endvidere  tjener 
den  til  Fole-  og  Smagsorgan. 

Imedens  Organerne  for  Syn,  Hørelse,  Lugt  og  Smag  bringer 
Hjernen  Meddelelser  fra  Yderverdenen  igennem  enkelte  Nerve- 
par, som  udbreder  sig  i  enkelte  forholdsvis  meget  smaa  Organer, 
er  Folesansen  udbredt  over  alle  Dele  af  Legemet  og  har  sit  Sæde 
i  de  smaa  af  Overhuden  dækkede  Følevorter,  i  hvilke  Hudner- 
vernes fineste  Forgreninger  ender. 

Til  at  modtage  Indtryk  og  Følelse  i  Ansigtet  samt  i  Mund- 
hulen og  i  Næsehulerne  udgaar  der,  ligesom  til  de  omtalte 
Sanseorganer,  to  Nervestammer  umiddelbart  fra  Hjernen  og  ud- 
breder sig  med  en  Masse  overordentlig  fine  Forgreninger  over 
alle  Ansigtets  Dele.  Til  alle  Dele  af  Legemet  gaar  Følenervernes 
Vej  gennem  Rygmarven,  hvis  bagerste  Del  de  danner,  idet  de 
som  en  tyk  Snor  lober  ned  fra  Hjernen  gennem  den  af  Hvirvel- 
støtten dannede  Rygmarvskanal.  Imellem  ethvert  Par  Hvirvler, 
saavel  af  Halshvirvlerne  som  af  Ryg-,  Lænde-  og  Bækkenhvirv- 
lerne, udsender  Rygmarven  en  Nervestamme  til  hver  Side,  som 
spalter  og  forgrener  sig  for  at  forsyne  enhver  af  de  nærmeste 
Legemsdele  med  Folenerver.  Paa  Steder,  hvor  en  større  Finhed 
i  Følelsen  er  mindre  nødvendig  eller  vel  endog  snarere  vilde 
være  mere  til  Skade  end  til  Gavn,  som  f.  Eks.  paa  Ryggen,  er 
Folenervernes  Traade  sparsommere  fordelt,  eller  ogsaa  fattes  de 
ganske  som  i  mange  indre  Legemsdele.  Deres  Udbredelse  finder 
især  Sted  i  Huden,  hvor  de  ikke  alene  tjener  os  ved  Berøring  at 
skaffe  os  Kundskab  om  mange  fysiske  Ejendommeligheder  ved 
de  ydre  Genstande  —  saasom  om  deres  Fasthed  og  Vægt  samt 
om  Beskaffenheden  af  deres  Overflade,  —  men  ogsaa  som  tro- 
faste Vogtere  beskytter  os  mod  talløse  Beskadigelser.  Thi  hvor 
ofte  vilde  vi  ikke  lide  slem  Overlast,  naar  ikke  Følenerverne  i 
Huden  meddelte  Hjernen  et  advarende  Indtryk  af  Smerte. 

Saaledes  sætter  Sanserne  os  paa  en  i  Sandhed  forbavsende 
Maade  i  Forbindelse  med  den  os  omgivende  Natur;  men  Hjernen 
skal  ikke  alene  modtage  Indtryk,  den  skal  ogsaa  være  i  Stand  til 
at  sætte  vore  Lemmer  og  Ansigtsmuskler  i  Bevægelse,  —  og  dette 
vigtige  Hverv  sker  ligeledes  ved  Virksomheden  af  særegne 
Nervetraade,  Bevægenerverne,  som  dels  træder  frem  af  forskel- 
lige smaa  Aabninger  ved  Grunden  af  Hjerneskallen,  dels  træk- 
ker sig  ned  gennem  Rygmarven,  hvis  forreste  Del  de  danner. 
Fra  denne  udgaar  de  til  begge  Sider  paa  samme  Maade  som 
Følenerverne  i  et  og  tredive  Par,  der  straks  efter  deres  Udtræ- 
delse blander  sig  med  de  tilsvarende  Følenerver  og  danner  en 
sammensat  Nerve,  som  udsender  sine  Grene  i  Musklerne  eller  i 
Huden  paa  Legemet  eller  Lemmerne.  Ethvert  af  Ryggens  Nerve- 
par har  saaledes  to  Rodgrene,  en  Føletraad  og  en  Bevægetraad, 

og  hver  Rod  er  sammensat  af  et  stort  Antal  selvstændige  Traade. 
Følenerverne,  som  er  bestemt  til  at  lede  Indtryk  til  Hjernen, 
og  som  aldeles  ikke  er  i  Stand  til  at  udfore  dens  Befalinger,  ud- 
breder sig  især  i  Huden,  hvorimod  Bevægenerverne,  som  er  be- 
stemte til  at  meddele  Befalinger  fra  Hjernen,  og  som  aldeles 
er  blottet  for  Følelse,  udelukkende  ender  i  Muskler  for  paa 
Hjernens  Bud  at  bevirke  disses  Sammentrækning  eller  Slap- 
pelse. 

Enhver  Nerve  har  saaledes  sin  særlige  Bestemmelse,  og  den 
helbringende  Indflydelse  af  Arbejdets  Deling  har  aldrig  vist  sig 
tydeligere  end  i  vort  Legemes  Økonomi.  Hvilken  forfærdelig 
Forvirring  vilde  der  ikke  opstaa,  dersom  Synsnerverne  f.  Eks. 
kunde  meddele  Indt^k  af  Følelser,  og  dersom  Bevægenerverne 
ogsaa  kunde  smage  og  Hørenerverne  lugte!  Men  enhver  lille 
Nervetraad  i  Legemet,  og  der  findes  utallige,  har  kun  een  eneste 
Økonomi  at  udføre. 

Synsnerven  modtager  kun  Indtryk  af  Lys,  og  det  er  bekendt 
nok,  at  man  ved  et  voldsomt  Slag  eller  Stød  paa  Øjet  synes  at 
kunne  se  Gnister;  Horenerven  kan  kun  høre,  og  et  lille  Insekts 
Kravlen  eller  Spring  paa  Trommehinden  lyder  derfor  som  høje 
Knald  eller  Skud;  paa  samme  Maade  kan  Lugtenerverne  kun 
lugte,  Smagsnerverne  kun  smage,  Følenerverne  kun  føle  og  Be- 
vægenerverne kun  frembringe  Bevægelser.  Overskærer  man  det 
bagerste  Led  af  en  Rygmarvsnerve,  taber  den  Del,  som  den  for- 
synede med  Nervetraade,  al  Følelse,  —  man  kan  stikke  den  og 
berøre  den  med  en  gloende  Naal;  det  foles  ikke,  men  Musklerne 
kan  endnu  sammentrække  sig  ved  Bevægenervernes  Virksom- 
hed, naar  Hjernen  byder  det.  Overskæres  derimod  den  forreste 
Rod,  saa  lammes  den  Del  af  Legemet,  hvori  Nerven  forgrener 
sig,  hvorimod  Følelsen  forbliver  usvækket. 

Saaledes  erholder  Hjernen  altid  den  nøjagtigste  Kundskab 
om,  hvad  der  tildrager  sig  i  den  ydre  Verden;  thi  enhver  Bud- 
bærer forretter  blot  sit  bestemte  Hverv.  Hjernen  løber  derfor 
ikke  i  Fare  for  at  forglemme  det  ene  for  det  andet,  hvilket  vilde 
blive  Tilfældet,  om  Rollerne  ikke  var  med  saadan  Omhu  fordelt. 
Med  samme  Sikkerhed  og  Hurtighed  bliver  ogsaa  Hjernens  Be- 
falinger udført,  thi  enhver  af  Bevægenerverne  har  sin  egen  be- 
stemte Virkekreds,  for  hvilken  den  alene  bekymrer  sig,  og  tillige 
er  fuldstændig  bekendt  med,  hvad  den  har  at  gøre.  Ingen  Konge 
har  mere  paalidelige  Ministre  og  Tjenere  end  Hjernen,  og  naar 
vi  betænker,  hvorledes  de  utallige  Nervetraade  i  hele  Legemet 
alle  løber  sammen  til  den  for  at  meddele  den  Underrettelser  eller 
indhente  dens  Befalinger,  —  og  hvor  bestemt  og  harmonisk  alt 
dette  foregaar,  og  hvorledes  Sjælen  troner  i  den,  sammenbinder 
de  modtagne  Indtryk  til  Tanker  og  sidder  der  ligesom  en  Dom- 
mer over  Verden  og  over  sig  selv,  —  da  fremstiller  Hjernen  sig 
for  os  som  det  mest  ubegribelige  og  mærkværdigste  af  alle  Ska- 
belsens ubegribelige  Undere! 

Alle  Legemets  Nerver  staar  dog  ikke  under  Hjernens  umid- 
delbare Herredømme;  ikke  alle  lyder  dens  Befalinger  eller  med- 
deler den  tydelige  Indtryk.  De  saakaldte  vegetative  Funktioner 

—  Fordøjelsen,  Blodets  Kredsløb,  Kirtelafsondringerne  o.  s.  v.  — 
ledes  af  et  eget  Nervesystem,  Gangeliesystemet,  der  vel  ogsaa 
staar  i  Forbindelse  med  Hjernen,  men  dog  til  en  vis  Grad  er 
uafhængigt  af  denne  og  opfylder  sin  vigtige  Bestemmelse,  uden 
at  vi  mærker  det,  og  uden  at  vi  er  i  Stand  til  at  konstatere  dets 
Virksomhed.  Vi  føler  ikke  i  sund  Tilstand,  at  vi  fordøjer,  vi  kan 
ikke  bringe  vort  Hjerte  til  at  standse,  vi  aander  uden  at  skænke 
denne  Proces  nogen  Opmærksomhed,  og  Leveren  fortsætter  sin 
Virksomhed,  uden  at  vi  mærker  det.  Dette  er  aabenbart  en  højst 
hensigtsmæssig  Indretning;  thi  hvorledes  skulde  vi  have  faaet 
Tid  til  at  arbejde  paa  vor  aandelige  Udvikling,  dersom  Hjernen 
ogsaa  skulde  have  styret  Legemets  indre  Økonomi? 

Men  saa  snart  der  indtræder  en  sygelig  Tilstand,  vaagner 
Hjernens  slumrende  Bevidsthed  om  det  vegetative  Livs  Organer 

—  da  føler  vi  Smerter  i  de  indre  Dele,  om  hvis  Tilværelse  vi 
ellers  kun  har  en  dunkel  Fornemmelse,  og  faar  derved  et  Vink 
om,  at  Legemets  beundringsværdige  Urværk  er  kommen  i  Uor- 
den, og  at  det  er  paa  Tiden  at  forunde  den  angrebne  Organisme 
Ro  eller  at  søge  Lægehjælp. 

Saaledes  viser  hele  Nerves}rstemet  sig,  ogsaa  i  denne  Hen- 
seende, som  et  af  Skaberen  fuldkomment  Mesterværk  —  saasom 
den  hensigtsmæssigste  og  herligste  Mekanisme,  hvilken  kun  en 
Gud  kan  opfinde. 

Til  Trods  for  sin  Hjernes  Overlegenhed  vilde  Mennesket  have 
været  et  i  hele  sin  Bygning  aldeles  forfejlet  Væsen,  dersom  dets 
Lemmer  ligesom  Dyrenes  alene  havde  været  indrettet  til  at  be- 
væge sig,  klatre  eller  grave  med,  eller  til  Angrebs-  eller  For- 
svarsvaaben.  Thi  da  Mennesket  var  udrustet  med  større  aande- 
lige Evner  og  bestemt  til  at  være  Hersker  over  hele  Jorden, 
maatte  det  ogsaa  udstyres  med  de  nødvendige  legemlige  Midler 
til  at  sikre  sig  Herredømmet,  og  derfor  ser  vi,  at  imedens  alle 
fire  Lemmer  hos  Dyrene  kun  tjener  til  Bevægelsesredskaber 
og  undertiden  tillige  til  Vaaben,  er  Forlemmerne  hos  Mennesket 
unddraget  denne  lavere  Bestemmelse  og  bygget  paa  en  saadan 
Maade,  at  de  er  skikket  til  at  udføre  Forstandens  Bud. 

Mennesket  er  ved  sin  nøgne  Hud  forsvarsløst  udsat  for  Vejr 
og  Vind,  for  Hede  og  Kulde,  men  dets  kunstfærdige  Hænder  er- 
statter det  rigeligt  denne  Mangel,  thi  de  spinder  og  væver  en 
Mængde  Tøjstoffer,  som  det  oven  i  Købet  pryder  med  alle  Regn- 
buens Farver  for  at  forene  det  nyttige  med  det  behagelige.  Dets 
svage  Arm  er  ikke  i  Stand  til  at  kæmpe  med  Skovens  vilde  Dyr, 
men  med  sikker  Haand  udskyder  det  den  dræbende  Pil  eller 
sender  den  fjerntrammende  Kugle  igennem  Luften.  Det  svøm- 
mer kun  ufuldkomment,  men  behersker  dog  alle  Fisk  og  Patte- 
dyr i  Havet,   forfølger  dem   til   deres  fjerneste  Tilflugtssteder, 

rammer  dem  med  den  dræbende  Harpun  og  fanger  dem  med 
Medesnøren  eller  i  Garn.  Det  har  ikke  Muldvarpens  Gravefødder, 
men  trænger  dog  med  sine  kunstige  Gange  dybt  ned  i  Jordens 
Skød  og  gør  sig  til  Herre  over  dens  skjulte  Skatte.  Med  Spade 
og  Plov  dyrker  det  Jordens  Overflade  og  bringer  Marken  til  at 
yde  en  rigelig  Afgrøde.  Forgæves  spærrer  Floder  og  Bjerge  Men- 
neskets Vej,  det  bygger  sine  Broer  over  den  rivende  Strøm  og 
sprænger  Tunneler  gennem  den  haarde  Granitklippe.  Ikke  en 
Gang  den  mægtigste  Urskov  kan  gøre  det  Jordbundens  Besid- 
delse stridig;  med  sin  skarpe  Økse  og  Sav  fælder  det  de  højeste 
Træer  og  styrter  deres  stolte  Kroner  i  Støvet. 

Den  samme  Haand,  som  hjælper  det  til  denne  Magt  og  dette 
Herredomme,  aflokker  Strengen  de  skønneste  Toner,  tryller  alle 
Naturens  Billeder  paa  Lærredet  og  bringer  den  raa  Marmor- 
blok til  at  antage  en  iVpollos  Guddomsskikkelse  eller  en  Venus's 
ideale  Skønhed. 

Allerede  ved  Menenskets  legemlige  Dannelse  finder  vi,  at  det 
udmærker  sig  foran  alle  ovrige  Skabninger,  men  endnu  mere 
ved  Sjælens  uendelige  Fortrin.  Dyret  besidder  upaaviselig  til  en 
vis  Grad  Hukommelse,  Forstand,  Dømmekraft,  ja  endog  en  vis 
Kombinationsgave,  men  hvor  langt  staar  endog  det  mest  intel- 
ligente Dyr  ikke  tilbage  for  Mennesket? 

Ikkun  Mennesket  stræber  efter  højere  Formaal;  det  alene  har 
Samvittighedens  Domstol  i  sit  indre,  det  alene  besidder  en  med- 
født moralsk  Lov,  det  alene  er  i  Stand  til  Selvprøvelse  og  til  at 
opbevare  sine  aandelige  Erobringer  til  deres  Efterkommere,  det 
alene  kan  fra  den  materielle  Sfære  hæve  sig  til  Bevidstheden  om 
et  tilkommende  Liv. 

I  hvilket  Øjemed  er  der  skænket  Mennesket  saa  fortrinlige 
Evner,  til  hvilket  Øjemed  erholdt  det,  som  jo  dvæler  paa  Jor- 
den, denne  Kraft  at  skue  ind  i  et  lykkeligere  Liv  efter  dette? 
Skulde  Mennesket  blot  indskrænke  sig  til  en  dyrisk  Eksistens, 
saa  vilde  det  jo  staa  langt  tilbage  for  Dyret,  thi  med  mindre 
Møje  er  det  i  Stand  til  at  forskaffe  sig  sin  Føde;  Insektet  opfyl- 
der alle  sine  Livs  Bestemmelser  med  samme  Fuldkommenhed 
som  Mennesket  og  kender  derved  ingen  Sorger,  ingen  Anger, 
ingen  Samvittigheds  Bebrejdelser  over  en  forløben  Tids  For- 
sømmelser, ingen  Frygt  for  Guds  evige  Dom.  Nej,  Menneskets 
overlegne  Evner  anviser  det  en  ædlere  Bane  og  nøjere  Pligter 
—  og  kun  paa  denne  Vej  finder  det  sin  Tilfredsstillelse  og 
Lykke,  thi  blot  paa  denne  opfylder  det  Øjemedet  for  sin  Tilvæ- 
relse. Selvprøvelse,  Selvforædling  og  Frigørelse  fra  Sanselighe- 
dens og  Egenkærlighedens  Baand  —  er  Hovedformaalet  for  dets 
Bestræbelser. 

Mennesket  vil  evigt  brænde  for  de  høje  Idealer,  Gud,  Fædre- 
land og  Dyd!  Det  vil  stadig  berede  sig  for  at  blive  Medborgere  i 
en  bedre  Verden,  vemodig  sørge,  naar  dets  Svaghed  leder  det 
fra  den  rette  Vej,  og  jubler  af  Fryd  ved  ethvert  Trin,  som  det 
tilbagelægger  paa  Sandhedens  og  Retfærdighedens  Bane. 

Mennesket  vil  være  hjælpsom,  god,  retfærdig  —  thi  Retfær- 
dighed er  Guddommens  fornemste  Attribut,  og  Mennesket  er  al- 
drig mere  lig  Gud,  end  naar  det  bringer  Retfærdigheds  Offer, 
ligesom  en  uretfærdig  Handling  er  den  sværeste  Byrde,  som  kan 
trykke  paa  dets  Samvittighed. 

Mennesket  vil  ifølge  sine  Evner  og  Kræfter  berige  sin  Sjæl 
med  nyttige  Kundskaber,  thi  Kundskab  er  Magt,  og  den,  som 
er  i  Besiddelse  af  denne  Egenskab,  kan  ogsaa  i  videre  Kredse 
være  sine  Medmennesker  til  Nytte. 

Mennesket  vil  sluttelig  ved  Maadeholdenhed  og  Udvikling  af 
sine  Kræfter  beskytte  og  pleje  sit  Legeme  som  en  dyrebar  Gave 
—  thi  et  frisk  Legeme  er  den  eneste  sikre  Grundvold,  hvorpaa 
en  frisk  Sjæls  Tempel  kan  rejse  sig  i  hele  sin  Styrke  og  Skøn- 
hed. 

Mennesket  vil  med  et  Ord  i  alle  Retninger  stræbe  efter  det 
høje  Forbillede,  som  det  bærer  i  sit  Skød,  og  som  viser  sig  vær- 
dig for  en  fuldkomnere  Tilstand,  om  hvilken  det  bærer  Løftet  i 
sit  inderste. 

HINSIDES  ARSARETH. 
DE  TI  TABTE  ISRAELS  STAMMER. 


En  Fortælling  af  Nephi  Andersen,  skrevet  til  Relief  Society  Magazine. 
Fortællingen    omhandler    fremsatte    Teorier    vedrørende    de    ti    tabte 

Israels  Stammer. 

Indledning. 

I  et  foreliggende  Dokument  beretter  John  Bringingham: 

Jeg  er  lige  vendt  tilbage  fra  Spitsbergen,  en  Gruppe  af  Øer, 
der  ligger  i  Ishavet  nord  for  Europa.  Jeg  har  været  udsendt  der- 
til af  et  amerikansk  Selskab,  som  har  gjort  forberedende  Arbej- 
der til  Brydninger  af  Kul  paa  disse  Øer. 

Det  var  sent  paa  Aaret,  før  vi  blev  færdig  med  de  planlagte 
forberedende  Arbejder,  og  just  som  vi  forlod  Advent  Bay  paa 
vor  Tilbagerejse,  blev  vi  grebet  i  en  Storm  og  drevet  nord 
paa  langs  Kysten  af  Landstrækningen  kaldet  Prince  Charles 
»Foreland«.,  indtil  vi  blev  skruet  ind  mellem  langsomt  flydende 
Ismasser.  I  hele  tre  Maaneder  var  vi  nødsaget  til  at  drive  om- 
kring med  Isen,  indtil  vi  omsider  kunde  komme  bort  fra  Ismas- 
serne og  ud  i  det  aabne  Hav.  I  Løbet  af  de  tre  Maaneder,  vi  var 
indeklemt  mellem  Isen,  observerede  vi  forskellige  Ting,  og  vandt 
vi  flere  Erfaringer,  som  det  dog  ikke  er  min  Hensigt  nærmere 
at  omtale.  Kun  hvad  der  er  berørt  i  det  foreliggende  Manuskript, 
vil  jeg  mere  udførligt  omtale  i  denne  min  Beretning. 

En  Dag,  da  vi  var  sejlet  tæt  ind  til  Land,  forlod  vi  vort 
lille  Skib  for  at  gøre  en  lille  Jagttur  ind  over  en  smal  Strimmel 

Halvo,  paa  hvilken  den,  skønt  Landstrimlen  sikkert  i  umindelige 
Tider  havde  været  hærget  af  Stormene,  dog  fandtes  mange  Sø- 
fugle. Til  vor  Forbavselse  fandt  vi  Levningerne  af  en  stor,  hava- 
reret Flyvemaskine,  og  vi  gravede  flere  af  de  knækkede  og  af- 
brudte Dele  ud  af  Sneen.  Mennesker  eller  Vidnesbyrd  om,  at  der 
havde  været  Mennesker  paa  Stedet,  fandtes  ikke.  Det  var  sand- 
synligt, at  Flyvemaskinen  ganske  nylig  var  styrtet  ned.  Vi  fandt 
noget  Haandværkstoj  og  en  Kasse,  i  hvilken  der  fandtes  Fode- 
levninger, og  vi  fandt  ligeledes  en  lille  Pakke,  der  var  beskyttet 
af  et  Omslag  af  Olietøj,  som  Vandet  ikke  kunde  trænge  igen- 
nem. Vi  bragte  nogle  af  disse  Ting  tilbage  til  Skibet,  og  da  vi 
aabnede  den  lille  Pakke  ved  Skinnet  af  Kahytslampen,  fandt  vi 
et  oprullet  Manuskript,  skrevet  paa  almindeligt  Papir.  Den 
første  Del  af  Manuskriptet  var  ikke  saa  tydeligt  at  læse  som 
den  sidste  Del,  da  Blækket,  der  havde  været  benyttet  ved 
Skrivningen,  var  falmet.  Vi  læste  Manuskriptet  omhyggeligt 
igennem,  mens  vi  opholdt  os  paa  vort  lille  Skib.  Ofte  maatte  vi 
paa  Grund  af  omdrivende  Isflager  eller  paa  Grund  af  Modvind 
næsten  ligge  stille,  saa  der  ikke  var  meget  for  os  at  gøre,  og  jeg 
paabegyndte  Nedskrivningen  af  Manuskriptets  interessante  Ind- 
hold paa  Skibspapiret.  Jeg  nedskrev  Manuskriptet  ordret,  hvor 
dette  var  muligt.  Jeg  rettede  paa  Stavefejlene  og  de  forekom- 
mende grammatikalske  Fejl  i  Sætningsbygningen,  men  ellers 
kopierede  jeg  Manuskriptet  saa  nøjagtig  ordret  som  muligt,  saa 
at  min  Afskrift  med  Berettigelse  kan  kaldes  et  Duplikat  af 
Originalen. 

Mens  jeg  udførte  dette  Arbejde,  blev  paa  Grund  af  Manuskrip- 
tets Indhold  min  gamle  Kærlighed  til  Bibellæsning  paany  vakt 
til  Live.  Jeg  havde  tidligere  været  meget  interesseret  i  at  læse 
visse  historiske  Afsnit  af  Bibelen,  og  idet  jeg  kopierede  Manu- 
skriptet og  overvejede  Beretningerne,  som  jeg  her  gengiver,  be- 
sluttede jeg  mig  til  paany  at  studere  visse  historiske  Beretninger 
i  Bibelen  og  visse  profetiske  Udtalelser  om,  at  Efterkommerne 
af  de  tabte  Israels  Stammer  i  de  sidste  Dage  skulde  vende  til- 
bage fra  det  »nordlige  Land«,  hvortil  deres  Forfædre  var  ind- 
vandret efter  deres  Bortforelse  fra  Israels  Rige  til  Landet  »hin- 
sides Euf rates«  af  Assyrerkongen  Salmanasser. 

De  jødiske  Historieskriveres  og  Profeternes  Udtalelser  ved- 
rørende de  ti  Stammers  Bortrejse  fra  Assyrien  til  et  fjerntlig- 
gende nordligt  Land  og  dette  israelitiske  Folkefærds  Tilbage- 
venden fra  dette  nordlige  Land  i  de  sidste  Dage,  førend  Kristi 
anden  og  herlige  Tilkommelse  til  Jorden  for  at  oprette  et  tu- 
sindaarigt  Fredsrige  for  hans  trofaste  Pagtens  Folk,  burde  være 
af  Interesse  for  alle,  som  ønsker  at  lære  Guds  Forjættelser  at 
kende.  En  vigtig  Profeti  vedrorende  de  ti  Stammers  Tilbage- 
venden fra  det  »nordlige  Land«  blev  udtalt  af  Jeremias  (Jer.  31: 
8—12). 

Nogle  Oplysninger  i  det  13.  Kapitel  af  2.  Esras  Bog,  en  af  de 

kun  sjældent  trykte  aprokryfiske  Boger,  fangede  særlig  min  Op- 
mærksomhed, idet  jeg  forstod,  at  Kapitlet  omtalte  de  ti  Stam- 
mer; og  fra  dette  Kapitel  tog  jeg  Navnet  »Arsareth«,  som  jeg  har 
givet  denne  Fortælling. 
Vi  læser: 

»Og  i  Henseende  til,  at  du  saa,  at  han  (Gud)  indsamlede  et 
andet,  fredeligt  Folk:  dette  Folk  er  de  ti  Stammer,  som  var  ført 
bort  som  Fanger  fra  deres  eget  Land  i  Kong  Hosias  Tid,  hvilket 
Folk  Assyrerkongen  Salmanassar  tog  til  Fange  og  forte  hinsides 
Floden,  og  de  blev  saaledes  bragt  ind  i  et  andet  Land. 

Men  de  besluttede  iblandt  sig  selv,  at  de  vilde  forlade  Hednin- 
gernes Mangfoldighed  og  gaa  frem  til  et  fjernt  Land,  hvor  intet 
Menneske  for  havde  levet,  for  at  de  i  et  saadant  fjernt  Land 
kunde  overholde  de  Lovanordninger,  som  Gud  havde  givet  dem, 
og  som  de  ikke  havde  holdt  i  deres  eget  Land. 

Og  de  gik  igennem  Eufrates  Floden,  hvor  den  var  snæver. 
Thi  den  mægtige  Gud  viste  dem  Tegn  og  holdt  Vandet  tilbage 
fra  Flodens  Udspringskilder,  indtil  de  var  gaaet  over. 

Det  var  en  stor  Rejse,  der  forestod  dem  gennem  Landet,  og 
som  vilde  vare  et  og  et  halvt  Aar,  og  Landstrækningen  kaldtes 
»Arsareth«. 

Og  de  skal  forblive  der  indtil  den  sidste  Tid,  og  naar  de  kom- 
mer tilbage,  skal  Gud  igen  holde  Vandlobene  tilbage,  saa  de  kan 
gaa  gennem  Flodlejet.  Disse  Ting  begrunder,  at  du  saa,  at  Fol- 
ket var  et  stort,  fredeligt  Folk.« 

Jeg  ved,  at  man  har  spekuleret  meget  over,  hvor  de  saa- 
kaldte  ti  Stammer  lever,  og  jeg  spørger:  Hvorfor  kan  ikke  denne 
Skildring  i  anden  Esras  Bog  betragtes  som  et  godt  Svar  paa 
Sporgsmaalet? 

I  vil  maaske  sige:  Sagde  Kaptajn  Cook  ikke,  at  han  naaede 
Nordpolen,  og  sagde  ikke  Løjtnant  Peary  det  samme,  og  der  var 
dog  ingen  af  disse  Mænd,  der  har  berettet  det  mindste  om  at 
have  stødt  paa  hvide  Folk  nær  Nordpolen  eller  paa  Levninger 
af  Israels  ti  tabte  Stammer. 

Dette  er  sandt;  men  er  der  ikke  desto  mindre  en  Mulighed  for, 
at  hvad  Hovedpersonen  i  John  Bringinghams  Dokument,  Lon 
Merton,  beretter,  er  sandt?  Hvis  Læseren  vil  undersøge  et  Kort 
over  Polaregnene,  paa  hvilket  der  er  angivet  de  forskellige  Ste- 
der, Opdagelsesrejsende  har  naaet  til,  saa  vil  det  ses,  at  der 
endnu  er  et  meget  stort  Omraade  mellem  Nordpolen  og  den 
nordlige  Kyst  af  Sibirien,  der  endnu  ikke  er  undersøgt.  Dette 
Omraade  er  Tusinde  engelske  Mile  bredt  eller  mere,  og  maaske 
der  paa  dette  Omraade  kunde  findes  Land,  paa  hvilket  de  om- 
talte ti  Stammers  Efterkommere  befinder  sig.  For  øvrigt  maa 
Læseren  tage  John  Bringinghams  Beretning  for,  hvad  den  er 
værd.  Den  fremsætter  i  hvert  Fald  hans  bestemte  Opfattelse. 

I  Forbindelse  med,  hvad  jeg  allerede  har  sagt,  ønsker  jeg  at 
sige  en  anden  Ting:  Den  store  Verdenskrig  er  overstaaet,  men 
Strid  og  Uenighed  hersker  dog  endnu  blandt  Menneskene  i  Ver- 
den som  Følge  af  den  almindelig  herskende  Ugudelighed  i  Sam- 
fundet, og  kunde  det  ikke  tænkes,  at  hvis  det  er  Sandhed,  at  en 
stor  Del  af  den  saakaldte  civiliserede  Verden  er  modnet  til  Øde- 
læggelse, der  da  holdes  et  Folk  i  Beredskab,  som  er  blevet  mo- 
ralsk styrket  og  blevet  uddannet  og  udviklet  ved  under  fattige 
Kaar  i  en  længere  Tids-Periode  at  have  levet  deres  Liv  og  ud- 
ført deres  Arbejde  i  Nordpolsegnene,  adskilte  fra  dem,  der  er  i 
Besiddelse  af  verdslige  Rigdomme,  og  som  lever  et  overdaadigt 
Liv?  Jeg  siger,  er  dette  ikke  meget  muligt,  ja  endog  sandsynligt? 

(Fortsættes  i  næste  Nummer). 


DAVIDS  19.  PSALME. 

Himlene  forkynder  hans  Ære,  og  den  udstrakte  Befæstning 
forkynder  hans  Hænders  Gerning. 

En  Dag  udgyder  sin  Tale  til  en  anden,  og  en  Nat  kundgør  den 
anden  sin  Vidskab. 

Der  er  ingen  Tale  og  ej  Ord,  med  hvilke  deres  Rost  ej  er 
hørt. 

Deres  Maalesnor  er  udgangen  over  al  Jorden  og  deres  Ord  til 
Jorderiges  Ende. 

Herrens  Lov  er  fuldkommen,  den  vederkvæger  Sjælen;  Her- 
rens Vidnesbyrd  er  trofast,  det  gør  den  vankundige  viis. 

Herrens  Befalinger  er  rette,  de  glæder  Hjertet;  Herrens  Bud 
er  rent,  det  oplyser  Øjnene. 

Herrens  Frygt  er  ren,  den  bestaar  evindeligt;  Herrens  Domme 
er  Sandhed,  de  er  alle  retfærdige. 

De  er  kosteligere  end  Guld,  ja,  end  meget  fint  Guld  og  sødere 
end  Honning  og  Honningkage. 

Lad  min  Munds  Ord  og  mit  Hjertes  Betænkning  være  til  Be- 
hag for  dit  Ansigt,  Herre,  min  Klippe  og  min  Genløser. 


INDHOLD: 

Tale  af  Præs.  Anthon  H.  Lund  33  I  Hinsides  Arsareth 45 

Mennesket 37      Davids  19.  Psalme 48 


Udgivet  og  forlagt  af  CARL  E.  PETERSON,  Korsgade  11,  Kbhvn.  N. 
Trykt  hos  F.  E.  Bording  (V.  Petersen). 


